google/wiki40b huggingface dataset:
मेज़ानाइन

वास्तुकला में एक मेज़ानाइन या एंट्रेसोल किसी इमारत की मुख्य मंजिलों के बीच की एक मध्यवर्ती मंजिल होती है और इसलिए आम तौर पर इसे इमारत की कुल मंजिलों में नहीं गिना जाता है। मेज़ानाइन की छत अक्सर काफी नीची होती है और यह एक बालकनी के रूप में दिखाई देती है। इस शब्द का प्रयोग किसी थिएटर की सबसे निचली बालकनी या उस बालकनी में सीटों की अगली कुछ पंक्तियों के लिए भी किया जाता है। मेज़ानाइन शब्द इतालवी मेजानो यानी "मध्य" से बना है।

संक्षिप्त विवरण

मंजिल अक्सर दीवारों के सहारे बाहर आती दिखाई देती है और अपने ठीक नीचे की मंजिल की छत के दृश्य को पूरी तरह अवरुद्ध नहीं करती है। संक्षेप में, एक मेज़ानाइन मंजिल और इसके नीचे की मंजिल की छत एक ही होती है। मेज़ानाइन मंजिलें अक्सर भूतल और पहली मंजिल के बीच स्थित होती हैं लेकिन किसी इमारत की ऊपरी मंजिलों में मेज़ानाइन मंजिलों का होना भी असामान्य नहीं है।
पैलाडियन वास्तुकला में मेज़ानाइन एक निम्न ऊपरी मंजिल होती है जिसका इस्तेमाल आम तौर पर नौकरों और/या भंडारण के लिए किया जाता है।
स्टेडियमों में "मेज़ानाइन" स्तर शब्द का प्रयोग अक्सर प्रीमियम या "क्लब स्तर" की बैठने की व्यवस्था के लिए किया जाता है जो आम तौर पर सिर्फ कुछ ही पंक्तियों वाली होती है और ऊपरी तल से लटकती प्रतीत होती है, जिससे खेल के मैदान का एक निर्बाध दृश्य मिल जाता है।
पारगमन स्टेशनों में एक मेज़ानाइन स्तर अक्सर स्टेशन में प्रवेश के ऊंचे स्थान और प्लेटफॉर्म स्तर के बीच देखा जाता है जहां सेवा प्रदान की जाती है; इसमें वह क्षेत्र भी शामिल हो सकता है जहां किरायों का भुगतान किया जाता है या विभिन्न सर्विस प्लेटफॉर्मों तक पहुंच प्रदान की जाती है। इस शब्द का प्रयोग विशेष रूप से वहां किया जाता है जहां खुले स्टेशन की अवधारणा, प्लेटफार्मों को उस स्तर से देखने में सक्षम बनाती है।

औद्योगिक मेज़ानाइन

औद्योगिक उपयोग में मेज़ानाइन मंजिल प्रणालियां अर्द्ध-स्थायी मंजिल प्रणालियों के समान होती हैं जिन्हें आमतौर पर इमारतों के अंदर दो स्थायी मूल मंजिलों के बीच बनाया जाता है। इस तरह की संरचनाएं आम तौर पर स्वतंत्र रूप से बनी होती हैं और ज्यादातर मामलों में इन्हें ध्वस्त और प्रतिस्थापित किया जा सकता है। व्यावसायिक रूप से बेची जाने वाली मेज़ानाइन संरचनाओं का निर्माण आम तौर पर तीन मुख्य सामग्रियों से किया जाता है; स्टील, एल्यूमीनियम और फाइबर ग्लास. किसी मेज़ानाइन की सजावट (डेकिंग) या फर्श की दिखावट में इसके प्रयोग के हिसाब से भिन्नता होती है, लेकिन सामान्यतः इसमें बी-डेक अंडरलेमेंट और लकड़ी-निर्मित फ्लोर या एक हेवी ड्यूटी स्टील, एल्यूमीनियम या फाइबर ग्लास की जालियों का इस्तेमाल किया जाता है।
मेज़ानाइन का इस्तेमाल अक्सर दुकानों और इसी तरह के स्थानों में उपकरणों या सामग्रियों के भंडारण के लिए किया जाता है। दुकान की ऊंची छत एक मेज़ानाइन के लिए आदर्श होती है और इसके नीचे या ऊपर कार्यालय बनाए जा सकते हैं। मेज़ानाइन का इस्तेमाल अक्सर भंडारण, वितरण या विनिर्माण जैसे औद्योगिक कार्यों में किया जाता है। इन स्थानों की ऊंची छतें, एक सीधे खड़े क्यूबनुमा क्षेत्र के भीतर अप्रयुक्त स्थान के उपयोग को संभव बनाती हैं। औद्योगिक मेज़ानाइन संरचनाएं आम तौर पर या तो ढांचागत, बेलनाकार स्वरूप वाली, रैक के सहारे टिकी या शेल्फ से समर्थित होती हैं जो मेज़ानाइन ढांचों के भीतर काफी अधिक मात्रा में भंडारण की अनुमति देती है।
संसार चंद संग्रहालय, हिमाचल प्रदेश

हिमाचल प्रदेश के काँगड़ा जिले में एक नए संग्रहालय की स्थापना की गई है तथा इसका नाम यहां के एक कला प्रेमी राजा महाराजा संसार चंद के नाम पर महाराजा संसारचंद संग्रहालय रखा गया है। यह काँगड़ा के किले के समीप है। यह संग्रहालय शहर के कोलाहल से दूर काँगड़ा के पहाड़ों में स्थापित किया गया है। 
इस संग्रहालय में विभिन्न पारम्परिक कलाकृतियों के साथ साथ प्राचीन समय में प्रयोग की जाने वाली अनेकों राजसिक प्रयोग में आने वाली वस्तुएँ प्रदर्शित की गई हैं।
जयपुरहाट सदर उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन ८८.४२% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

जयपुरहाट सदर उपजिला बांग्लादेश के पूर्वी भाग में, राजशाही विभाग के जयपुरहाट जिले में स्थित है।
आऊ

आऊ (अंग्रेजी : Aau) एक गांव है जो भारतीय राज्य राजस्थान तथा जोधपुर ज़िले के फलोदी तहसील में स्थित है।
आऊ गांव के ज्यादातर लोग खेती पर निर्भर करते हैं इस कारण रोजगार का साधन ही यही है।
आउ गांव मे एक विशाल गोसाईं बाबा का मंदिर हे ।
२०११ की भारतीय राष्ट्रीय जनगणना के अनुसार गांव की जनसंख्या ४१२९ है। यहां कई सरकारी तथा कई निजी (प्राइवेट विद्यालय) भी है।
गंगापुर विधानसभा क्षेत्र (राजस्थान)

गंगापुर विधानसभा क्षेत्र राजस्थान का एक विधानसभा क्षेत्र है।
ऋषभदेव तहसील

ऋषभदेव तहसील ऋषभदेव मंदिर की वजह से प्रसिद्ध है। ऋषभदेव में राममंदिर भी स्थित है जो काफी प्रसिद्ध है
द्वयंक संक्रिया

डिजिटल कम्प्यूटर की प्रोग्रामिंग में, द्वयंक संक्रिया (bitwise operation) वह संक्रिया है जो किसी एक द्वयाधारी संख्या के बिट्स या दो/अधिक द्वयाधारी संख्याओं के बिट के स्तर पर की जाती हैं। उदाहरण के लिये, 1001 के प्रत्येक अंक को उलट कर 0110 कर दिया जाय तो यह एक द्वयंक संक्रिया है। इसी तरह 1010 और 0100 के बिटों पर OR संक्रिया की जाय (पहले बिट की पहले बिट से, दूसरे की दूसरे बिट से आदि) तो हमे 1110 मिलेगा।
द्वयंक संक्रियाएँ सरल और तेज गति से होनी वाली संक्रियाएँ हैं। ये संक्रियाएँ छोटे तथा कम मूल्य वाले प्रोसेसरों में भी उपलब्ध होतीं हैं। इनका उपयोग द्वयाधारी संख्याओं को तुलना करने तथा अन्य गणनाओं के लिये तैयार करना (manipulat) होता है। सरल, कम मूल्य वाले प्रोसेसरों पर भाजन की अपेक्षा द्वयंक संक्रिया बहुत तेज गति से हो जाती है, गुणन की अपेक्षा द्वयंक संक्रिया कई गुना तेज होती है, जोड़ की अपेक्षा कुछ तेज होती है। यद्यपि आधुनिक प्रोसेसर योग और गुणन की संक्रियाएं भी द्वयंक संक्रियाओं की तरह ही तेज गति से कर लेते हैं किन्तु बिट-वाइज संक्रिया में फिर भी कम विद्युत-शक्ति खर्च होती है।

NOT

|  A  |  S  |
 +-----+-----+
 |  0  |  1  |
 +-----+-----+
 |  1  |  0  |
 +-----+-----+

AND

|  B  |  A  |  S  |
 +-----+-----+-----+
 |  0  |  0  |  0  |
 +-----+-----+-----+
 |  0  |  1  |  0  |
 +-----+-----+-----+
 |  1  |  0  |  0  |
 +-----+-----+-----+
 |  1  |  1  |  1  |
 +-----+-----+-----+

OR

|  B  |  A  |  S  |
 +-----+-----+-----+
 |  0  |  0  |  0  |
 +-----+-----+-----+
 |  0  |  1  |  1  |
 +-----+-----+-----+
 |  1  |  0  |  1  |
 +-----+-----+-----+
 |  1  |  1  |  1  |
 +-----+-----+-----+

XOR

|  B  |  A  |  S  |
 +-----+-----+-----+
 |  0  |  0  |  0  |
 +-----+-----+-----+
 |  1  |  0  |  1  |
 +-----+-----+-----+
 |  0  |  1  |  1  |
 +-----+-----+-----+
 |  1  |  1  |  0  |
 +-----+-----+-----+

Arithmetic shift

8-bit रजिस्टर पर शिफ्ट संक्रिया -

00010111 (decimal +23) LEFT-SHIFT
= 00101110 (decimal +46)

10010111 (decimal −105) RIGHT-SHIFT
= 11001011 (decimal −53)
टॅक्सस रेंजर्स

टॅक्सस रेंजर्स, एक प्रसिद्ध बेसबॉल टीम है, जो डैलस में आधारित है। वे मेजर लीग बेसबॉल में खेलते हैं।
लक्ष्मी नारायण प्रौद्योगिकी महाविद्यालय

लक्ष्मीनारायण इंस्टीट्यूट ऑफ टेक्नोलॉजी (संक्षिप्त 'एलआईटी' या 'एलआईटी नागपुर') (मराठी : लक्ष्मीनारायण तांत्रिक संस्था) नागपुर में स्थित एक इंजीनियरी महाविद्यालय है। इसकी स्थापना 1942 में हुई थी। यह केमिकल इंजीनियरिंग और प्रौद्योगिकी के क्षेत्र में उच्च शिक्षा का एक विश्वस्तरीय सरकारी संस्थान है। यह भारत में केमिकल इंजीनियरिंग के लिए सबसे पुराना और सर्वोत्तम इंजीनियरिंग कॉलेजों में से एक है। कैंपस प्लेसमेंट लगभग 100% हैं।
रुपए का इतिहास

भारत विश्व कि उन प्रथम सभ्यताओं में से है जहाँ सिक्कों का प्रचलन लगभग छठी सदी ईसापूर्व में शुरू हुआ। रुपए शब्द का अर्थ शब्द रूपा से जोड़ा जा सकता है जिसका अर्थ होता है चाँदी। संस्कृत में रूप्यकम् का अर्थ है चाँदी का सिक्का। रुपया शब्द सन 1540 - 1545 के बीच शेरशाह सूरी के द्वारा जारी किए गए चाँदी के सिक्कों लिए उपयोग में लाया गया। मूल रुपया चाँदी का सिक्का होता था, जिसका वजन 11.34 ग्राम था। यह सिक्का ब्रिटिश भारत के शासन काल में भी उपयोग मे लाया जाता रहा।
बीसवीं सदी में फ़ारस की खाड़ी के देशों (खाड़ी देश) तथा अरब मुल्कों में भारतीय रुपया मुद्रा के तौर पर प्रचलित था। सोने की तस्करी को रोकने तथा भारतीय मुद्रा के बाहर में प्रयोग को रोकने के लिए मई १९५९ में भारतीय रिज़र्व बैंक ने गल्फ़ रुपी (खाड़ी रुपया) का विपणन किया। साठ के दशक में कुवैत तथा बहरीन ने अपनी स्वतंत्रता के बाद अपनी ख़ुद की मुद्रा प्रयोग में लानी शुरु की तथा १९६६ में भारतीय रुपये में हुए अवमूल्यन से बचने के लिए क़तर ने भी अपनी मुद्रा शुरु कर दी।

चाँदी का रुपया

ऐतिहासिक तौर पर रुपया चाँदी पर आधारित मुद्रा थी। १९वीं शताब्दी में इसके विपरीत परिणाम हुए, जब यूरोप और अमेरिका में भारी पैमाने मे चाँदी की खोज हुई। उस समय की मजबूत अर्थव्यवस्थाएँ सोने पर आधारित थीं। चाँदी की खोज से चाँदी और सोने के सापेक्षित मूल्यों में भारी अंतर आया। अचानक ही भारत की मुद्रा विश्व बाजार में उतना नहीं खरीद सकती थी जितना पहले। इसे "रुपए की गिरावट" के नाम से भी जाना जाता है।
शुरूआत में एक रूपए को 16 आनों, 64 पैसों या 192 पाई में बाँटा गया। यानी 1 आना 4 पैसों या 12 पाई मे विभाजित था। दशमलव प्रणाली के अनुसार विभाजन हुआ 1869 मे श्रीलंका मे, 1957 मे भारत मे और 1961 मे पाकिस्तान मे।

कागज के नोटो की शुरूआत

रुपयो के कागज के नोटो को सबसे पहले जारी करने वालो मे से थे बैंक ऑफ हिन्दुस्तान (1770-1832), द जनरल बैंक ऑफ बंगाल एंड बिहार (1773-75, वारेन हास्टिग्स द्वारा स्थापित) और द बंगाल बैंक(1784-91)।
शुरूआत मे बैंक ऑफ बंगाल द्वारा जारी किए गए कागज के नोटो पे केवल एक तरफ ही छपा होता था। इसमे सोने की एक मोहर बनी थी और यह १००, २५०, ५०० आदि वर्गो मे थे। बाद के नोट मे एक बेलबूटा बना था जो एक महिला आकृति, व्यापार का मानवीकरण दर्शाता था। यह नोट दोनो ओर छपे होते थे, तीन लिपिओं उर्दू, बंगाली और देवनागरी मे यह छपे होते थे, जिसमे पीछे की तरफ बैंक की छाप होती थी। १८०० सदी के अंत तक नोटों के मूलभाव ब्रितानी हो गए और जाली बनने से रोकने के लिए उनमे अन्य कई लक्षण जोडे गए।
पश्चिम की यात्रा

पश्चिम की यात्रा (चीनी: 西遊記) चीनी साहित्य के चार महान प्राचीन उपन्यासों में से एक है। इसका प्रकाशन मिंग राजवंश के काल में सन् 1590 के दशक में बेनाम तरीक़े से हुआ था। बीसवी सदी में इसकी लिखाई और अन्य तथ्यों की जाँच करी गई और इसे लिखने का श्रेय वू चॅन्गॅन (吴承恩, 1500-1582) नामक लेखक को दिया गया। इसकी कहानी प्रसिद्ध बौद्ध भिक्षु ह्वेन त्सांग की भारत की यात्रा पर आधारित है।
ह्वेन त्सांग तंग राजवंश के काल के दौरान "पश्चिमी क्षेत्रों" (जिनमें भारत शामिल है) के दौरे पर बौद्ध सूत्र और ग्रन्थ लेने आये थे। इस उपन्यास में दिखाया गया है कि महात्मा बुद्ध के निर्देश पर गुआन यिन नामक बोधिसत्त्व (एक जागृत आत्मा) ने ह्वेन त्सांग को भारत से धार्मिक ग्रन्थ लाने का कार्य सौंपा। साथ ही उन्होंने ह्वेन त्सांग को शिष्यों के रूप में तीन रक्षक दिए: सुन वुकौंग (एक शक्तिशाली वानर), झू बाजिए (एक आधा इंसान - आधा सूअर जैसा प्राणी) और शा वुजिंग (एक भैंसे की प्रवृति वाला योद्धा)। इस उपन्यास का मुख्य पात्र सुन वुकौंग (वानर) है और कभी-कभी इस कहानी को "बन्दर की कहानी", "बन्दर देव की कहानी" या सिर्फ़ "बन्दर" भी कहा जाता है। बहुत से विद्वानों का मानना है कि सुन वुकौंग की प्रेरणा वास्तव में हनुमान के चरित्र से हुई है।
इस उपन्यास का बहाव ऐसा है कि इसमें इन यात्रियों का भारत के निटक आते जाना जागृति और पुण्य के निकट आते जाने के समान दिखाया गया है।
सर्वहारा

सर्वहारा (प्रोलितारियत / प्रोलिटेरियट​ / Proletariat) समाजशास्त्र, राजनीति और अर्थशास्त्र में समाज की नीचे वाली श्रेणियों को कहा जाता है, जो अक्सर शारीरिक श्रम से जीवनी चलाते हैं। औद्योगिक समाजों में अक्सर कारख़ानों में काम करने वाले मज़दूरों को 'प्रोलिटेरियट​' कहा जाता था लेकिन कभी-कभी कृषकों और अन्य ग़रीब मेहनत करने वाले लोगों को भी इसमें शामिल किया जाता है।

शब्द की जड़ें

'प्रोलितारियत' मूल रूप से लातिनी भाषा का शब्द है और इसका प्रयोग प्राचीन रोमन में शुरू हुआ था। पारम्परिक रूप से यह शब्द उनके लिए प्रयोग होता था जिनके पास अपने बच्चों को छोड़कर और कोई पूँजी न हो। लातिनी भाषा में 'प्रोलेस' (proles) का मतलब 'संतान' होता है।

साम्यवादी सोच में

साम्यवादी (मार्क्सवादी) विचारधारा में समाज में दो मुख्य वर्ग होते है - बूर्ज़वाज़ी (bourgeoisie, पूंजीपति) और प्रोलितारियत, मज़दूर वर्ग)। मार्क्सवादी दृष्टिकोण में बूर्ज़वाज़ी वर्ग के लोग हमेशा धन बटोरने व अपनी संपत्ति सुरक्षित करने में लगे रहते हैं और उनका मुख्य ध्येय समाज में अपने ऊँचे स्थान और आर्थिक नियंत्रण को बनाए रखना होता है। बूर्ज़वाज़ी कारख़ानों और आर्थिक कार्य के अन्य साधनों पर क़ब्ज़ा जमाए होते हैं। प्रोलितारियत​ को जीवनी चलाने के लिए मजबूरन इनके कारख़ानों में काम करना होता है क्योंकि आमदनी करने का कोई अन्य ज़रिया नहीं होता। इस तरह से बूर्ज़वाज़ी प्रोलितारियत​ के श्रम से लाभ उठाते हैं और प्रोलितारियत​ को कठिनाई और ग़रीबी में जीवन बसर करना पड़ता है। अन्य विचारधाराओं में इस मार्क्सवादी दृष्टिकोण में खोट निकाले गए हैं।
संजीव-दर्शन

संजीव‌‌-दर्शन हिन्दी फिल्मों की संगीतकार जोड़ी है। जोड़ी का नाम दो भाइयों, संजीव राठोड और दर्शन राठोड के पहले नामों से लिया गया है। संजीव और दर्शन हिंदी फिल्म संगीत निर्देशक श्रवण राठोड के पुत्र हैं, जिन्होंने स्वयं संगीत निर्देशक नदीम के साथ नदीम-श्रवण के रूप में जोड़ी बनाई थी। गायक विनोद राठौड़ और संगीतकार और गायक रूप कुमार राठोड उनके चाचा हैं। उन्होंने सबसे पहले मन के लिये संगीत दिया था।
इसके अलावा उन्होंने दीवाने, हमारा दिल आपके पास है, खिलाड़ी 420, रिश्ते, ये रास्ते हैं प्यार के, ग्रैंड मस्ती और एन एच 10 सरीखी फिल्म का संगीत दिया है।
ए साई प्रथाप

ए साई प्रथाप भारत सरकार की पंद्रहवीं लोकसभा के मंत्रीमंडल में इस्पात राज्यमंत्री में मंत्री है।
पाव्लोदार प्रांत

सोवियत ज़माने में रूसी समुदाय में बढ़ौतरी

१९५० के दशक में, जब क़ाज़ाख़स्तान सोवियत संघ का हिस्सा था, तो सोवियत संघ में अनाज की बहुत कमी हुई। उस ज़माने में सोवियत व्यवस्था में अधिकतर अनाज रूस के उपजाऊ क्षेत्रों में उगाया जाता था। सोवियत नेता निकिता ख़्रुशचेव​ (Nikita Khrushchev) ने ऐलान किया की अनाज की पैदावार बढ़ाने के लिए मध्य एशिया के स्तेपी इलाक़े की ज़मीनों पर नए सिरे से खेती शुरू की जाएगी। इस अभियान का नाम 'नई धरती' (virgin lands) रखा गया। भारी मात्र में रूस और युक्रेन से लोग उत्तरी क़ाज़ाख़स्तान के नए खेतों में आ बसे जिस से स्थानीय समुदायों का मिश्रण भी बदल गया। यही कारण है कि पाव्लोदार प्रान्त जैसे इलाक़ों में रूसी लोगों की बहुतायत है।

समुदाय

२००७ की जनगणना में पाव्लोदार प्रांत के ४६.१५% लोग कज़ाख़, ३८.२६% रूसी, ६.३९% यूक्रेनी, ३.२१% जर्मन और २.०७% तातार थे। इनके अलावा यहाँ बेलारूसी, मोल्दोवी, इंगुश, चेचेन, अज़ेरी और बश्कीरी लोग भी रहते हैं। सोवियत संघ के ख़त्म हो जाने के बाद से यहाँ रूसियों और जर्मनों की तादाद घट रही है क्योंकि उन समुदायों के बहुत से लोग धीरे-धीरे क़ाज़ाख़स्तान छोड़कर रूस और जर्मनी जा रहे हैं।
संजना कपूर

संजना कपूर (जन्म 27 नवंबर 1967) एक भारतीय थिएटर व्यक्तित्व और ब्रिटिश और भारतीय मूल की पूर्व भारतीय फिल्म अभिनेत्री हैं। वह स्वर्गीय शशि कपूर और दिवंगत जेनिफर केंडल की बेटी हैं। उन्होंने 1993 से फरवरी 2012 तक मुंबई में पृथ्वी थिएटर का संचालन किया था।
मोतीलाल अग्रहरि गुप्तेश

योगी डॉ० मोतीलाल अग्रहरि गुप्तेश एक जाने माने कवि एवं आयुर्वेदाचार्य हैं। वे उत्तर प्रदेश के आजमगढ़ जिला के मिल्कीपुर, पवई ग्राम से हैं। इनकी रचनाएं कई पत्र पत्रिकाओ मे छपती रहती हैं।
मोतीलाल अग्रहरि एक वैद्य हैं, और उन्होंने हिमालय की जड़ी-बूटियो से तैयार करके आँखो की रोशनी बढ़ाने वाला तेल बनाया है और उनका दावा है कि, आँखो मे दो बूँद डालने के दस मिनट बाद नेत्र ज्येति स्वत: बढ़ जाएगी। इनके पिता स्व. रामदास कलकत्ता में वैद्य थे। वहीं कोलकाता में गुप्तेश की शिक्षा-दीक्षा हुई।
नरेश त्रेहन

नरेश त्रेहन एक भारतीय हृदय और कार्डियोथोरेसिक सर्जन हैं। भारत सरकार ने त्रेहन को राष्ट्रीय पुरस्कार, पद्मश्री और पद्मभूषण से सम्मानित किया हैं।

शिक्षा

डॉक्टर नरेश त्रेहन ने न्यूयॉर्क वीश्वविद्यालय हार्ट सर्जरी का अभ्यास किया तथा नैदानिक निदेशक सर्जरी (1971-1974),सर्जरी में शिक्षण सहायक, सहायक प्रोफेसर ऑफ सर्जरी, एम.बी.बी.एस
न्यूयॉर्क मेडीकल सेंटर (1981-1988) में अभ्यास किया था।
पद्यानुवाद

पद्यानुवाद अनुवाद का एक प्रकार है जिसमें पद्य (कविता) में अनुवाद किया जाता है। इसमें समतुल्य अभिव्यक्ति के साथ ही मूल लेखक की शैली का भी ध्यान रखना होता है। इसलिए इसे पुनर्सर्जन भी कहा जाता है। यह माध्यम की भाषा आधारित रूपसापेक्ष अनुवाद है। यह गद्य से हो सकता है अथवा अन्य भाषाओं के पद्य से हो सकता है जैसे कि श्रीमद्‌भगवद्गीता के।श्लोकों का हरिवंश राय बच्चन द्वारा किया गया हिन्दी में श्रीहरिगीता नामक अनुवाद।
उर्जित पटेल

प्रारंभिक जीवन और शिक्षा

डॉ पटेल लंदन स्कूल ऑफ इकॉनॉमिक्स [एलएसई, लंदन विश्वविद्यालय], एम फिल से बी.ए. प्राप्त की। ऑक्सफोर्ड विश्वविद्यालय से डिग्री १९८६ में वह येल विश्वविद्यालय में १९९० में उन्होंने एक केन्याई नागरिक के रूप में अंतर्राष्ट्रीय मुद्रा कोष में शामिल हुए से अर्थशास्त्र में डॉक्टरेट प्राप्त किया। उन्होंने अंतर्राष्ट्रीय मुद्रा कोष में भारत डेस्क पर १९९१-१९९४ संक्रमण काल के दौरान किया गया उन्हे भारत १९९२-१९९५ में आईएमएफ देश मिशन के लिए तैनात किया गया था।
डॉ पटेल १९९० में अंतरराष्ट्रीय मुद्रा कोष आईएमएफ में शामिल हो गए पर अमरीका, भारत, बहामास और म्यांमार डेस्क पर १९९५ तक काम किया।इसके बाद वह प्रतिनियुक्ति पर अंतर्राष्,ट्रीय मुद्रा कोष में भारत, जहां वह विकास के  एक सलाहकार की भूमिका निभाई रिजर्व बैंक के पास गया कर्ज बाजार, बैंकिंग क्षेत्र में सुधार, पेंशन फंड सुधार, वास्तविक विनिमय दर उनके काम का मुखय भाग रहे।
उन्होंने आईडीएफसी लिमिटेड में मुख्य नीति अधिकारी के रूप में कार्य भी किया। डॉ पटेल, दोनों केंद्रीय और राज्य सरकार के स्तर पर कई उच्च स्तरीय समितियों, प्रतिस्पर्धा आयोग, टास्क फोर्स प्रत्यक्ष करों पर, इंफ्रास्ट्रक्चर पर प्रधानमंत्री की टास्क फोर्स, मंत्रियों के समूह दूरसंचार मामलों पर सलाहकार समिति अनुसंधान परियोजनाओं और बाजार अध्ययन पर सहित के साथ काम किया नागरिक उड्डयन सुधारों पर, राज्य बिजली बोर्डों पर विशेषज्ञ समूह में काम किया।
सोडियम लॉरेल सल्फ़ेट

सोडियम लौरेल सल्फ़ेट (SLS) टूथपेस्ट और प्रसाधन सामग्रियों में प्रयुक्त कार्बनिक यौगिक है। इसका सूत्र CH₃(CH₂)₁₁SO₄Na है। यह झाग बनाने के लिए इस्तेमाल होता है जिसका प्रयोग त्वचा के लिए थोड़ा हानिकारक माना जाता है। इसकी क्षरण-शक्ति के अनुमान इस बात से लगाया जा सकता है कि इसको इंजन के ग्रीस की चिकनाई हटाने और फ़र्श साफ़ करने वाले घोलों (जैसे Domex ) में इस्तेमाल किया जाता है। इसके अलावे साबुन और डिटरजेंट तथा द्रव के पृष्ठीय तनाव कम करने के लिए भी इस्तेमाल किया जाता है।
इसको 'डोडेसिल सल्फेट' (SDS या NaDS) भी कहते हैं।
नैनीताल महोत्सव

उत्तर भारत की प्रख्यात पर्यटक नगरी नैनीताल में नगर पालिका परिषद नैनीताल के द्वारा वर्ष 1952 से माह अक्टूबर में शरदोत्सव का आयोजन प्रतिवर्ष किया गया। वर्ष 1970-71 से पर्यटन विभाग द्वारा इस आयोजन को अपनी ओर से आर्थिक सहायता प्रदान की गयी। तद्दोपरान्त यह आयोजन नगर पालिका परिषद नैनीताल एवं पर्यटन विभाग के संयुक्त तत्वाधान सेआयोजित किया जाता रहा है। जिसमें विभिन्न प्रकार के सांस्कृतिक कार्यक्रमों एवं क्रीड़ा कार्यक्रमों का आयोजन होता है। इस आयोजन से उत्तराखण्ड के पर्वतीय क्षेत्रों में ऑफ सीजन के दौरान भी पर्यटकों का गमनागमन बना रहता है।

वृहद रूप उत्सव

वर्ष 1995 में प्रदेश शासन द्वारा पूरे प्रदेश भर के मेले एवं त्योहारों के लिए कलैण्डर का प्रकाशन किया गया। इस कलैण्डर के अन्तर्गत आयोजित होने वाले शरदोत्सवों को प्रतिवर्ष जिलेवार आयोजित किये जाने एवं उसे महोत्सव का रूप दिये जाने का निर्णय लिया गया तथा इनका आयोजन वृहद् रूप में किया जाने लगा। नैनीताल नगर में शरदोत्सव को पूरे कुमायुं मण्डल का आयोजन मान कर इसको कुमायुं महोत्सव के नाम से वर्ष 1997 में आयोजित किया गया। नैनीताल में शरदोत्सव का आयोजन यथावत रहा तथा कुमायुं महोत्सव का आयोजन कुमायुं मण्डल के विभिन्न जनपदों में किया गया, नैनीताल में कुमॉयु महोत्सव का आयोजन शरदोत्सव, नैनीताल के साथ संयुक्त रूप से कुमायुं शरदोत्सव के नाम से किया गया। तदोपरान्त वर्ष 2003-04 से कुमायुं शरदोत्सव के महत्व एवं सफलता एवं इसमें पर्यटकों की रूचि को ध्यान में रखते हुए शासन द्वारा इसके व्यापक प्रचार-प्रसार हेतु इसका नाम नैनीताल महोत्सव रखा गया है तथा तब से वर्ष 2003-04 एवं 2004-05 में दो बार नैनीताल महोत्सव का आयोजन माह अक्टूबर/नवम्बर में सफलतापूर्वक सरोवर नगरी नैनीताल में किया जा चुका है।
वर्ष 1997 से इस महोत्सव को वृह्त रूप में आयोजित किया जाता है, वहीं इस आयोजन हेतु शासन द्वारा प्रतिवर्ष उपलब्धता के अनुसार रू0 10.00 लाख से रू0 15.00 लाख तक अनुदान राशि प्राप्त होती है। नैनीताल महोत्सव के आयोजन हेतु जिला प्रशासन, पर्यटन विभाग, नगर पालिका परिषद के साथ अन्य विभागों को भी सहयोग प्राप्त होता है।

उत्सव काल

नैनीताल महोत्सव मुख्य रूप से शरद ऋतु के आगमन पर अक्टूबर माह में 6 से 10 दिनों तक आयोजन समिति के निर्णयानुसार तिथि निर्धारित कर आयोजित किया जाता है।
गैसों का अणुगति सिद्धान्त

गैसों का अणुगति सिद्धान्त (kinetic theory of gases) गैसों के समष्टिगत (मैक्रोस्कोपिक) गुणों (दाब, ताप आदि) को समझने के लिये एक सरलीकृत मॉडल है। सार रूप में यह सिद्धान्त कहता है कि गैसों का दाब उनके अणुओं के बीच के स्थैतिक प्रतिकर्षण (static repulsion) के कारण नहीं है (जैसा कि न्यूटन का विचार था), बल्कि गतिशील अणुओं के आपसी टकराव (collision) का परिणाम है।
आईसीसी विश्व क्रिकेट लीग 2007-09

संरचना

लीग संरचना पाँच वैश्विक डिवीजनों के साथ आयोजित किया गया था। क्षेत्रीय टूर्नामेंट अंतरराष्ट्रीय क्रिकेट परिषद के पांच विकास क्षेत्र द्वारा प्रशासित गया: अफ्रीका, अमेरिका, एशिया, पूर्वी एशिया-प्रशांत और यूरोप।

सारांश

निम्नलिखित 2007-09 विश्व क्रिकेट लीग और इसकी संरचना का सारांश है। यह अंतरराष्ट्रीय क्रिकेट परिषद द्वारा किया गया।
ऊपर चित्र कालानुक्रमिक क्रम और विश्व क्रिकेट लीग के भीतर डिवीजनों की संरचना से पता चलता है। से डिवीजनों के कालक्रम बाएं से दाएं संकेत दिया है; ऊपर से नीचे तक प्रतियोगिता के भीतर पदानुक्रम। तीर पदोन्नत टीमों की संख्या से संकेत मिलता है और लीग के बीच चला।
तुर्किस्तान शृंखला

विवरण

तुर्किस्तान पर्वत फ़रग़ना वादी और गोलोदनाया स्तेपी की दक्षिणी सीमा है। इसके सबसे ऊँचे पहाड़ पूर्व में किर्गिज़स्तान की सीमा के पास हैं और सबसे ऊँचा शिखर ५,६२१ मीटर ऊँचा स्कालिस्ती पर्वत (пик Скалистый, Pik Skalisty) है। बर्फ़ और हिमानियाँ (ग्लेशियर) भी पूर्वी भाग में ज़्यादा देखी जाती हैं। शृंखला की दक्षिणी ढलानें बंजर और ख़ुश्क हैं जबकि उत्तरी ढलानों पर वन विस्तृत हैं। तुर्किस्तान शृंखला में ३,३७८ मीटर (११,०८३ फ़ुट) की ऊँचाई पर शख़रिस्तान दर्रा है जिसमें से ताजिकिस्तान की राजधानी दुशान्बे को उत्तरी ताजिकिस्तान के सुग़्द प्रान्त की प्रांतीय राजधानी ख़ुजन्द से जोड़ने वाला राजमार्ग गुज़रता है।
जलन

जलन एक सोच या भाव है, जो आमतौर पर भय, चिंता असुरक्षा और ईर्ष्या के विचारों या भावनाओं से जुड़ा होता है। जिनके पास संपत्ति, पद या सम्मान आदि की कमी होती है, उनमें इस तरह की भावनाएँ या सोच जन्म लेने लगती है। ये विशेष रूप से किसी दुश्मन या प्रतिभागी हेतु होती है।
इस तरह की भावनाएं या सोच सामान्यतः एक या एक से अधिक भावों से मिल कर बने होते हैं, जिसमें क्रोध, घृणा आदि भावनाओं का मिश्रण होता है। जलन का वास्तविक अर्थ ईर्ष्या से भिन्न है, लेकिन आमतौर पर इन दोनों शब्दों को एक ही समझा जाता है।

प्यार में जलन

प्यार में जलन की शुरुआत किसी के लिए प्यार की भावना के जन्म लेने के बाद होती है। इसमें जिस साथी के लिए प्यार की भावना होती है, उसके साथ रिश्ते में किसी प्रकार का खतरा आ जाये या लगे कि वो जिससे प्यार करता है, उसे किसी वास्तविक या काल्पनिक साथी (उसके लिए दुश्मन) से प्यार हो गया है या हो जाएगा। ये भाव तब जन्म लेता है, जब उन दोनों के रिश्तों के बीच किसी प्रकार का खतरा महसूस होने लगे।
अष्टावक्र गीता

अष्टावक्र गीता अद्वैत वेदान्त का ग्रन्थ है, जिसमें ऋषि अष्टावक्र और राजा जनक के संवाद का संकलन है। इस पुस्तक के बारे में किंवदंती है कि रामकृष्ण परमहंस ने भी यही पुस्तक नरेंद्र को पढ़ने को कहा था जिसके पश्चात वे उनके शिष्य बने और कालांतर में स्वामी विवेकानंद के नाम से प्रसिद्ध हुए।
इस ग्रंथ का प्रारंभ राजा जनक द्वारा किये गए तीन प्रश्नों से होता है। ज्ञान कैसे प्राप्त होता है ? मुक्ति कैसे होगी ? और वैराग्य कैसे प्राप्त होगा ? ये तीन शाश्वत प्रश्न हैं जो हर काल में आत्मानुसंधानियों द्वारा पूछे जाते रहे हैं। ऋषि अष्टावक्र ने इन्हीं तीन प्रश्नों का संधान राजा जनक के साथ संवाद के रूप में किया है जो अष्टावक्र गीता के रूप में प्रचलित है। ये सूत्र आत्मज्ञान के सबसे सीधे और सरल वक्तव्य हैं। इनमें एक ही पथ प्रदर्शित किया गया है जो है ज्ञान का मार्ग। ये सूत्र ज्ञानोपलब्धि के, ज्ञानी के अनुभव के सूत्र हैं। स्वयं को केवल जानना है—ज्ञानदर्शी होना, बस। कोई आडम्बर नहीं, आयोजन नहीं, यातना नहीं, यत्न नहीं, बस हो जाना वही जो हो। इसलिए इन सूत्रों की केवल एक ही व्याख्या हो सकती है, मत मतान्तर का कोई झमेला नहीं है; पाण्डित्य और पोंगापंथी की कोई गुंजाइश नहीं है। 
अध्यात्मिक ग्रंथों मैं भगवद्गीता उपनिषद और ब्रह्मसूत्र के सामान अष्टावक्र गीता अमूल्य ग्रन्थ है। भगवद्गीता के समान इसके निरंतर अध्ययन मात्र से बोधिसत्त्व उपलब्ध हो जाता है। इस ग्रन्थ मैं ज्ञान, वैराग्य, मुक्ति और बुद्धत्व प्राप्त योगी की दशा का सविस्तार वर्णन है। यह विश्व धरोहर है और समस्त भ्रमों का निवारण हो जाता है।